Asjaolu, et keegi rikkus Tartu maanteel liikluseeskirju, ei tähenda, et me peaksime vastutusele võtma Maanteeameti, kes on loonud võimalused tollel teel liiklemiseks, ja kähvama, et pange siis tee kinni, kui ei taha vastutada. Ei tähenda ju? Ja sama hästi-halvasti nagu konkreetne liiklusrikkuja on ju leitav ka konkreetne kommenteerija. Ja me ei pea panema Maanteeameti töötajat iga autojuhi kõrvale istuma ja vastutama, iga liikleja vastutab  ikkagi ise. Ja erinevalt veebis kommenteerimisest võib Tartu maanteel liiklusreegleid rikkudes lausa ennast või teisi ära tappa.